CELEX: C2005/257/29
Language: sl
Date: 2005-10-15 00:00:00
Title: Zadeva T-304/05: Tožba, vložena dne 4. avgusta 2005 — Cain Cellars, Inc. proti UUNT

15.10.2005   
            
            
               SL
            
            
               Uradni list Evropske unije
            
            
               C 257/15
            
         Tožba, vložena dne 4. avgusta 2005 — Cain Cellars, Inc. proti UUNT
   (Zadeva T-304/05)
   (2005/C 257/29)
   Jezik postopka: nemščina
   Stranke
   
      Tožeča stranka: Cain Cellars, Inc. (St. Helena, Združene države Amerike) [Zastopnika: W.-W. Wodrich, Rechtsanwalt, in J.K.F. Albrecht, Rechtsanwalt]
   
      Tožena stranka: Urad za usklajevanje na notranjem trgu (znamke in modeli)
   Predlogi tožeče stranke
   
               —
            
            
               Odločbo tožene stranke (prvi odbor za pritožbe) z dne 23. maja 2005 (pritožba št. R 0975/2004-1) je treba razveljaviti;
            
         
               —
            
            
               toženi stranki je treba naložiti plačilo stroškov postopka.
            
         Tožbeni razlogi in bistvene trditve
   
      Zadevna znamka Skupnosti: figurativna znamka v obliki peterokotnika za blago „vino“ iz razreda 33 — prijava št. 3 425 121
   
      Odločba preizkuševalca: zavrnitev prijave.
   
      Odločba odbora za pritožbe:zavrnitev pritožbe tožeče stranke.
   
      Tožbeni razlogi: S pravnega vidika naj ne bi bilo upoštevno, da je prijavljena znamka geometrična figura, ker naj bi bila za vlogo znamke in njeno zmožnost učinkovati kot trgovinski znak, odločilno zaznavanje povprečno obveščenega, pazljivega in razumnega povprečnega potrošnika. To merilo presoje naj bi tožena stranka kršila z izpodbijano odločbo. Figura v obliki peterokotnika naj bi bila nenavadna in izrazita in naj bi tako imela razlikovalni učinek in kazala na tržno poreklo. Zaradi tega registracija znamke, katero naj bi se zaščitilo, s strani tožeče stranke, ni v nasprotju z razlogi za zavrnitev registracije iz člena 7(1)(b) Uredbe (ES) št. 40/94 z dne 20. decembra 1993 o znamki Skupnosti.